stanford-oval/wikipedia huggingface dataset:
Silvalen

| Silvalen |
| --- | --- |
 Silvalen
 Koordinaatit: 65°58′57″N, 12°17′12″E 
Valtio:  Norja
Lääni:  Nordland
Kunta:  Herøy
Pinta-ala:  
 – Maa:  1,0 km²
Väkiluku (2022):  855
 – Väestötiheys:  855 as./km²
Infobox OKVirheellinen NIMI-arvo: 
Silvalen on taajama Herøyn kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on tasan yksi neliökilometri ja asukasluku 855 vuonna 2022.
Silva Fennica

Silva Fennica on Suomen Metsätieteellisen Seuran ja Luonnonvarakeskuksen englannin kielellä internetissä julkaisema, merkittäviä metsäalan tieteellisiä artikkeleita julkaiseva aikakausjulkaisu, jota on julkaistu vuodesta 1926 lähtien. Silva Fennican julkaisemia artikkeleita on luettavissa ilmaiseksi.
Acta Forestalia Fennica -julkaisusarja, jota julkaistiin 263 numeroa vuosina 1913–1999, sulautettiin sisarsarjaansa Silva Fennicaan.  AFF oli ensimmäisiä tieteellisiä julkaisusarjoja suomessa. Sen artikkeleita julkaistiin englanniksi, saksaksi, suomeksi ja ruotsiksi. Suomen- ja ruotsinkielisiin artikkeleihin lisättiin englannin- ja/tai saksankielinen tiivistelmä ('Summary' tai 'Referat'), joka oli usein pitkä, jopa 10% artikkelista. Lehden formaatti muuttui vuonna 1968 monografiasarjaksi. Aiemmin artikkelit julkaistiin ensin erillisinä ja liitettiin vasta myöhemmin lehden numeroiksi.
See What's on the Inside

| See What's on the Inside Asking Alexandria |
| --- | --- | --- |

Studioalbumin tiedot
 Julkaistu: 1. lokakuuta 2021
 Kesto: 40.02
 Levy-yhtiö: Better Noise
Asking Alexandrian muut julkaisut
| Like a House on Fire 2020 | See What's on the Inside 2021 | Where Do We Go From Here? 2023 |
Singlet albumilta See What's on the Inside
 ”Alone Again” Julkaistu: 20. elokuuta 2021  ”Never Gonna Learn” Julkaistu: 21. tammikuuta 2022  ”Faded Out” Julkaistu: 20. toukokuuta 2022
See What's on the Inside on Asking Alexandrian seitsemäs studioalbumi, joka julkaistiin 1. lokakuuta 2021.
Kappaleet

Intro – 0.56
Alone Again – 3.48
Fade Out – 3.05
Never Gonna Learn – 3.18
If I Could Erase It – 4.11
Find Myself – 4.40
You've Made It This Far – 4.21
See What's on the Inside – 4.36
Misery Loves Company – 4.03
Fame – 3.18
The Gray – 3.46
Kokoonpano

Danny Worsnop - laulu
Ben Bruce - laulu, soolokitara
Cameron Liddel - rytmikitara
Sam Bettley - bassokitara
James Cassells - rummut
Arvostelut

Imperiumi: 8+/10
Soundi:
Silppu

Kahden kokoista silppua (oikealla) ja sen pakkauksia (vasemmalla). Putkilon pituus noin 15 cm.
Pohjanmerellä levitettyä  silppua, joka leviää tuulen mukana. Alankomaiden ilmatieteenlaitoksen säätutkakuvia.
Silppu (engl. chaff) on tutkan harhauttamiseksi käytettävää ainetta,  jota sirotellaan lentokoneen tai muun kohteen ympärille jotta kohdetta ei voisi seurata tutkalla. Yleisimmin käytettävät silput valmistetaan hienojakoisesta alumiinista tai metallinsekaisesta lasikuidusta tai muovista.
Se on muodoltaan kuidunpätkiä. Jotta silppu aiheuttaisi mahdollisimman voimakkaan tutkakaiun, kuidunpätkät leikataan puoleen käytettävän tutkan aallonpituudesta.
Suomessa käytettävä silppu on useimmiten 20 mikrometrin lasikuitua, jossa on muutaman mikrometrin paksuinen alumiinipinnoite.
Silppu näkyy myös säätutkien kuvissa pitkulaisina nauhoina, jotka leviävät ja liikkuvat tuulen mukana.
Aiheesta muualla

Kuvia tai muita tiedostoja aiheesta Silppu Wikimedia Commonsissa
Simo Kuiko

Simo Kalle Kuiko (4. tammikuuta 1925 Huittinen – 11. elokuuta 2000 Huittinen) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen.
Kuikon vanhemmat olivat maanviljelijä Kalle Ilmari Kuiko ja Hilda Karoliina Sahko ja puoliso vuodesta 1960 kotitalousopettaja Liisa Maria Palmroth. Kuiko tuli ylioppilaaksi Turun suomalaisesta yhteiskoulusta 1946 ja valmistui agronomiksi Helsingin yliopistosta 1952. Hän oli maanviljelijä Kuikon tilalla Huittisissa 1949–1985 ja tilan omistaja vuodesta 1955. Kuiko oli myös va. opettaja Länsi-Suomen kansanopistossa 1964–1970, samoin kuin Kujalan maanviljelyskoulussa ja Huittisten kansanopistossa. Hänellä oli useita paikallisia osuustoiminnallisia luottamustoimia, kuten jäsenyys Huittisten Osuuskassan hallintoneuvostossa 1953–1968, Huittisten Osuuspankin johtokunnassa vuodesta 1969 ja Huittisten Meijeri Oy:n hallintoneuvostossa 1953 ja johtokunnassa 1953–1975, jonka varapuheenjohtaja hän oli 1955–1969 ja puheenjohtaja 1970–1975. Seudullisesti ja valtakunnallisesti Kuiko oli muun muassa Osuuskunta Esan Maidon hallintoneuvoston puheenjohtaja 1968–1969 ja johtokunnan sekä hallituksen puheenjohtaja 1970–1988, Valion hallintoneuvoston jäsen 1970–1973 ja varapuheenjohtaja 1974–1985 sekä Kuivamaito Oy:n hallintoneuvoston jäsen vuodesta  1983. Maanviljelysneuvoksen arvonimen Kuiko sai 1980.
Aiheesta muualla

Jouko Perko: Simo Kuiko Biografiasampo.
Silas Redd

| Silas Redd |
| --- | --- |

Henkilötiedot
Syntynyt: 1. maaliskuuta 1992 (ikä 32) Norwalk, Connecticut
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Paino:  91 kg
Pelipaikka:  keskushyökkääjä
Pelaajaura
Seurat:  Washington Redskins
Pääsarjaura:  2014–2016
Silas Redd (s. 1. maaliskuuta 1992 Norwalk, Connecticut) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Redd edusti lyhyellä ammattilaisurallaan NFL-liigan Washington Redskinsia ja pelasi ennen ammattilaisuraansa yliopistojalkapalloa Etelä-Kalifornian yliopiston joukkueessa, USC Trojansissa.
Pelaajaura > Ennen NFL:ää

Redd pelasi yliopistouransa kaksi ensimmäistä vuotta Pennsylvanian osavaltionyliopiston joukkueessa, Penn State Nittany Lionsissa. Hän siirtyi kaudeksi 2012 USC:hen, NCAA:n asetettua Penn Statelle lukuisia rangaistuksia entisen valmentajan Jerry Sanduskyn hyväksikäyttöskandaalin takia.
Tavallisista siirroista poiketen Penn Statesta lähtevät pelaajat olivat välittömästi edustuskelpoisia uudessa joukkueessaan. Näin ollen Redd pystyi vahvistamaan USC:n entisestään vahvaa hyökkäystä, johon kuuluivat myös muun muassa pelinrakentaja Matt Barkley ja laitahyökkääjä Robert Woods. USC:n kaudesta muodostui kuitenkin pettymys, ja samoin Reddin urasta uudessa joukkueessaan.
Pelaajaura > NFL-ura

Reddiä ei varattu vuoden 2014 NFL:n varaustilaisuudessa, jonka jälkeen hän teki varaamattomana vapaana agenttina sopimuksen Washington Redskinsin kanssa. Hän teki kauden 2014 toisessa ottelussa uransa ensimmäisen touchdownin. Varamiehenä Redd sai kantaa palloa vain 16 kertaa tulokaskaudellaan ja eteni niillä yhteensä 75 jaardia.
Redd loukkasi polvensa kauden 2015 alla ja joutui olemaan sivussa koko kauden. Kauden aikana hän antoi positiivisen näytteen huumetestissä ja NFL langetti hänelle pelikiellon. Redskins vapautti Reddin sopimuksestaan heti pelikiellon päätyttyä joulukuussa 2016. Redd ei ole pelannut missään tämän jälkeen.
Silpoja

| Silpoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Silpojat Phytotoma
Laji::  rutila
Kaksiosainen nimi
 Phytotoma rutila  Vieillot, 1818 
Katso myös
   Silpoja Wikispeciesissä   Silpoja Commonsissa 
Infobox OKNimi-testi OKIUCN-testi OK: 
Silpoja (Phytotoma rutila) on kotingojen heimoon kuuluva varpuslintu.
Levinneisyys

Silpojaa tavataan Etelä-Amerikassa Boliviasta Argentiinanan keskiosiin. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Simo Korpela

| Simo Korpela |
| --- | --- |

Henkilötiedot
Syntynyt: 12. huhtikuuta 1863 Teuva
Kuollut: 14. kesäkuuta 1936 (73 vuotta) Toivakka
Ammatti:  kirkkoherra, runoilija, kirjailija
Vanhemmat:  Simo Korpela ja Rebekka Perälä
Puoliso:  Emma Katariina Poti
Lapset:  Katri Marja, Simo Kalervo, Kaarlo Pellervo, Vilma Tuulikki, Aino Kyllikki, Kosti Untamo, Yrjö Kaukomieli, Jorma Rafael ja Irja Inkeri
Kirjailija
Aikakausi:  1901-1929
Tyylilajit:  runous, eritoten virsirunous
Esikoisteos:  Joulukirja : kertomus Jeesuksen syntymästä
Pääteokset:  Valitut teokset. 3 osa, Ristinvirsiä : Ristin rintamalta.
Aiheesta muualla
Löydä lisää kirjailijoitaKirjallisuuden teemasivulta
Simo Oskari Korpela (12. huhtikuuta 1863 Teuva – 14. kesäkuuta 1936) oli suomalainen pappi ja virsirunoilija.
Teuvan Horonkylässä syntyneen Korpelan vanhemmat olivat maanviljelijä Simo Korpela ja Rebekka Perälä. Hän pääsi ylioppilaaksi Porin Lyseosta 1887 ja hänet vihittiin papiksi 1892. Korpela oli ylimääräisenä pappina Kauhavalla, Tammelassa ja Humppilassa 1892-1898 ja sen jälkeen kappalaisena Eurajoella 1898-1906 ja Virroilla 1906-1910. Viimeksi hän oli Toivakan kirkkoherrana 1910-1936.
Korpelan tuotantoon kuului noin 900 runoa joista 146 on sävelletty; säveltäjinä ovat toimineet muun muassa Jean Sibelius ja Leevi Madetoja. Vuoden 1987 virsikirjassa on viisi Simo Korpelan itse kirjoittamaa virttä (80 "Rakkauden, armon lähde", 143 "Oi päivä suuri, autuas", 500 "Käyn, Jeesus, kasvois etehen", 626 "Tuolla taivaan asunnoissa" sekä 948 "Vuodata nyt meihin, Herra"), viisi hänen kääntämäänsä virttä ja yksi Korpelan mukailema virsi. Hengellisiä lauluja ja virsiä -kirjassa on 49 Korpelan kirjoittamaa laulua.
Korpela oli naimisissa vuodesta 1892 Emma Katarina Potin kanssa. Heidän poikansa oli kirjailija Jorma Korpela.
Simo Korpelan syntymäkodin pihaan Teuvan Horonkylän Kässyyn on pystytetty hänen muistokivensä.
Teoksia

Joulukirja : kertomus Jeesuksen syntymästä. Rauman Kirjapaino-Osakeyhtiön kustantamana, 1901.
75 virttä.  WSOY, 1904.
Runoja. Kansanvalistusseura, 1907.
Elämän lauluja. Suomen lähetysseura, 1913.
Elämän lauluja II. Suomen lähetysseura, 1914.
Elämän keskeltä : uskonnollisia runoja. Gummerus, 1914.
Ristivirsiä. Gummerus, 1926.
Ristin rintamalta.  Gummerus, 1927.
Valitut teokset. 3 osa, Ristinvirsiä : Ristin rintamalta. Gummerus, 1929.
Simo Korpelan lauluja : valikoima. Toivakan pitäjäseura, 1986.
Sergei Šnurov

Sergei Šnurov (2019)
Sergei Vladimirovitš Šnurov (ven. Серге́й Влади́мирович Шну́ров, s. 13. helmikuuta 1973 Leningrad, Neuvostoliitto), lempinimeltään Šnur, on venäläinen rockmuusikko, näyttelijä, tv-kasvo ja kuvataiteilija.  Hänet tunnetaan etenkin Leningrad- ja Rubl-yhtyeiden keulahahmona.
Opinnot

Šnurov opiskeli yhtenäiskoulun käytyään Leningradin rakennusinsinööri-instituutissa. Hän opiskeli myös restaurointia ja erikoistui puuesineiden entisöintiin. Restaurointiopintojen jälkeen hän sai opiskelupaikan teologisen instituutin filosofian tiedekunnassa, jossa hän opiskeli kolme vuotta.
Musiikkiura

Ennen muusikon uraa Šnurov kokeili useita eri ammatteja: hän työskenteli esimerkiksi ahtaajana, lastentarhan vartijana, puuseppänä ja lasimestarina. Vuonna 1991 Šnurov päätti alkaa muusikoksi, sillä hän oli harrastanut rock-musiikkia kahdeksannelta luokalta asti. Hän perusti Alkorepitsan, joka oli ensimmäinen venäläinen hardcore hiphop -yhtye. Tämän jälkeen hän vaikutti elektronista musiikkia esittäneessä yhtyeessä Uho Van Goga (van Goghin korva). Vuonna 1997 Šnurov perusti Leningrad-yhtyeen ja vuonna 2008 kokoonpanon nimeltä Rubl (suom. rupla). Lisäksi hän on julkaissut kaksi sooloalbumia.
Šnurovin musiikkityylejä ovat garage rock, ska, punkrock ja venäläinen chanson. Kappaleissaan Shnurov käyttää epäsovinnaista kieltä, ja hän on jopa esiintynyt joillakin keikoillaan alasti.
Sergei Shnurov on tuottelias säveltäjä. Hän kirjoittaa Leningradin ja Rublin kappaleet ja lisäksi säveltää elokuvamusiikkia. Elokuvapiireissä hän tuli tunnetuksi tehtyään musiikin venäläiseen elokuvaan Bumer (ven. Бумер). Vuonna 2007 Shnurov esitti pääosan Mariinski-teatterin oopperassa Benvenuto Cellini.
Muu ura

Ŝnurov on esiintynyt myös monissa televisio-ohjelmissa ja elokuvissa. Lisäksi hän on toiminut ääninäyttelijänä ja lukenut äänikirjoja. Sergei Šnurov on myös kuvataiteilija, jonka maalauksia on ollut näytillä useissa näyttelyissä. Hänen omien sanojensa mukaan hänen tyylinsä on hänen itse keksimäänsä "brändirealismia".
Palkinnot

Sergei Šnurov on ollut monta kertaa ehdolla Pietarin kuuluisimmat ihmiset TOP 50 -palkinnon saajaksi, ja vuonna 2009 hän voitti musiikkikategoriassa tunnetuimman pietarilaisen tittelin. Vuonna 2016 Venäjän Gentlemen's Quarterly -lehti valitsi hänet vuoden henkilöksi ja vuoden muusikoksi.
Siepparit

| Siepparit |
| --- | --- |
 Pikkusieppari (Empidonax minimus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Siepparit Empidonax  Cabanis, 1855
Katso myös
   Siepparit Wikispeciesissä   Siepparit Commonsissa 
Infobox OKNimi-testi OK: 
Siepparit (Empidonax) on tyrannien heimoon kuuluva lintusuku.
Sieppareihin (Empidonax) kuuluvia lajeja

Katajasieppari (Empidonax wrightii)
Korpisieppari (Empidonax virescens)
Kuusisieppari (Empidonax flaviventris)
Leppäsieppari (Empidonax alnorum)
Metsäsieppari (Empidonax difficilis)
Mäntysieppari (Empidonax affinis)
Nokipääsieppari (Empidonax atriceps)
Pajusieppari (Empidonax traillii)
Pensassieppari (Empidonax oberholseri)
Pikkusieppari (Empidonax minimus)
Pilvimetsäsieppari (Empidonax flavescens)
Rusorintasieppari (Empidonax fulvifrons)
Tammisieppari (Empidonax occidentalis)
Valkokurkkusieppari (Empidonax albigularis)
Vuorisieppari (Empidonax hammondii)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Empidonax (englanniksi)
Solveig Fiske

Solveig Fiske
Solveig Margrete Fiske (s. 26. lokakuuta 1952) on norjalainen luterilaisen kirkon piispa. Hän sai pappisvihkimyksensä tammikuussa 1982, ja hänet vihittiin Hamarin piispaksi 17. joulukuuta 2006. Hän jäi eläkkeelle lokakuussa 2022. Fiske on naimisissa, ja hänellä on kolme lasta.
Fiske varttui Freissä. Hän sai Det teologiske Menighetsfakultetista oppiarvon teologiassa vuonna 1980 ja käytännöllisessä teologiassa 1981.
Simen Lieungh

Simen Lieungh
Simen Lieungh (16. maaliskuuta 1960) on norjalainen johtaja, joka toimi pörssiyhtiö Aker Solutions ASA:n toimitusjohtajana maaliskuusta 2008 alkaen 16. kesäkuuta 2010 saakka.
Ura

Norjalainen Lieungh on valmistunut Norjan teknis-luonnontieteellisesta yliopistosta. Ennen Aker-yhtiöitä hän työskenteli Norjan puolustusvoimien tutkimusinstituutissa (norj. Forsvarets forskningsinstitutt – FFI).
Lieungh aloitti Aker-yhtiöissä vuonna 1988 ja työskenteli ennen toimitusjohtajaksi nimitystään tuolloin Aker Kværner -nimellä tunnetussa yhtiössä vuoteen 2007 saakka. Hän toimi yrityksen Field Development -yksikön johtajana 2002-2007. Hänellä on yli kahdenkymmenen vuoden kokemus suurista öljyteollisuuden toimitusprojekteista. Hän palasi Aker Kværneriin Arne Blystad AS -yhtiön johdosta. Lieunghin edeltäjä Aker Kværnerin toimitusjohtajana oli Martinus Brandal joka siirtyi yhtiön hallituksen puheenjohtajaksi. Lieunghin toimitusjohtajakausi loppui 16. kesäkuuta 2010, jolloin virkaatekeväksi toimitusjohtajaksi alkoi talousjohtaja Leif H. Borge. Syitä Lieunghin eroon ei kerrottu. Yhtiön kerrottiin kehittyneen hyvin hänen pääjohtajakaudellaan.
Aiheesta muualla

Simen Lieungh Aker-yhtiöiden sivustolla (Arkistoitu – Internet Archive)
Smaragdipallokala

| Smaragdipallokala> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Auriglobus
Laji::  nefastus
Kaksiosainen nimi
 Auriglobus nefastus  (Roberts, 1982) 
Infobox OKNimi-testi OKIUCN-testi OK: 
Smaragdipallokala (Auriglobus nefastus) on aasialainen makean veden pallokalalaji. Se voi kasvaa 13 cm pitkäksi. Se on selkäpuolelta kiiltävän vihreänsävyinen, vatsapuolelta valkoinen. Silmä on keskeltä musta, reunoilta sitruunankeltainen. Sitä tavataan Mekongin vesistössä ja Indonesiassa, reippaasti virtaavassa jokivedessä mistä se saattaa levitä tulvametsiin veden ollessa korkealla.
Aiheesta muualla

Valokuvia (Arkistoitu – Internet Archive) JJ Photo
Solveig Gulbrandsen

Solveig Gulbrandsen
Solveig Gulbrandsen (s. 12. tammikuuta 1981) on norjalainen jalkapalloilija, pelipaikaltaan keskikenttäpelaaja. Hän on pelannut Norjan maajoukkueessa kesäkuusta 1998 alkaen yhteensä 184 maaottelua ja tehnyt niissä 55 maalia kesäkuun 2015 loppuun mennessä.
Gulbrandsen voitti kultaa Sydneyn 2000 olympialaisissa. Hän pelasi myös Pekingin 2008 olympialaisissa sekä MM-kilpailuissa vuosina 1999, 2003, 2007 ja 2015. Hän kuului Norjan joukkueeseen EM-kilpailuissa 2005 ja 2013, joissa Norja saavutti hopeaa ja Gulbrandsen oli joukkueensa paras maalintekijä, sekä 2001 ja 2009, joissa Norja selviytyi välieriin.
Seuratasolla Gulbrandsen edustaa Stabækia. Hänen isänsä Terje Gulbrandsen on entinen maajoukkuepelaaja.
Smaragdiparatiisiharakka

| Smaragdiparatiisiharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Paratiisiharakat Astrapia
Laji::  splendidissima
Kaksiosainen nimi
 Astrapia splendidissima  Rothschild, 1895 
Katso myös
   Smaragdiparatiisiharakka Wikispeciesissä   Smaragdiparatiisiharakka Commonsissa 
Infobox OKNimi-testi OKIUCN-testi OK: 
Smaragdiparatiisiharakka (Astrapia splendidissima) on paratiisilintujen heimoon kuuluva varpuslintu.
Levinneisyys

Smaragdiparatiisiharakkaa tavataan Indonesiassa ja Papua-Uudessa-Guineassa Uuden-Guinean saarella. Lajin kanta on vakaa, ja se on luokiteltu elinvoimaiseksi.
Sotaerakko

| Sotaerakko |
| --- | --- |
 Elokuvan dvd-julkaisun kansi.
Ohjaaja:  Rauni Mollberg
Käsikirjoittaja:  Kauko O. Kotivuori Jouko Puhakka Ensio Suominen Rauni Mollberg
Kuvaaja:  Pekka Mäkinen
Leikkaaja:  Kari Kangassalo
Lavastaja:  Ensio Suominen
Pääosat:  Aimo Saukko
Valmistustiedot
Valmistusmaa:  Suomi
Tuotantoyhtiö:  Yleisradio Arctic-Filmi
Levittäjä:  Yleisradio / Tallennepalvelu VLMedia
Ensi-ilta:  26. syyskuuta 1972
Kesto:  62 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Sotaerakko on Rauni Mollbergin ohjaama draama- ja televisioelokuva vuodelta 1972.
Elokuva perustuu talvisodan aikaisiin tositapahtumiin. Siinä metsätyömies Klemetin Heikki palaa majapaikkaansa metsätöistä ja löytää sen tyhjänä ja evakuoituna. Ainoastaan karja on jätetty evakuoimatta. Heikki jää tilalle hoitamaan karjaa sodan lähestyessä.
Palkinnot

Rauni Mollberg voitti elokuvasta vuoden 1973 Jussi-gaalassa parhaan ohjauksen Jussi-palkinnon.
Simo Ralli

| Simo Ralli |
| --- | --- |
 Simo Ralli esiintymässä vuonna 2008.
Henkilötiedot
Muusikko
Laulukielet:  suomi
Tyylilajit:  folkrock, suomirock
Soittimet:  kitara, laulu
Yhtyeet:  Elonkerjuu
  [ Muokkaa Wikidatassa ] [ ohje ]  
Simo Ralli (oik. Kari Komsi) on Lauri Tähkä & Elonkerjuu-yhtyeen perustajajäsen, laulun tekijä ja kitaristi. Edelleen Elonkerjuu- yhtyeen kitaristi ja yksi laulun tekijöistä. Elonkerjuu – Wikipedia
Tunnettuja lauluja: Viistäköön siipeni maata, Maailma on Renki, Kimpale kultaa. Viistäköön siipen maata on ylittänyt yli viiden miljoonan striimauksen rajan spotify:ssa. Kimpale kultaa voitti Helsingin Sanomien järjestämän Onnen laulut kilpailun, Suomen onnellisimpana lauluna. https://www.hs.fi/kulttuuri/art-2000004668210.html    Säveltäny ja sanoittanut n. 200 laulua.
Kirjat: LIKE- kustannus julkaisi syksyllä 2010 esikoisteoksensa Ralli radalla, joka kertoo vuodenkierrosta ja maalais- ja keikkaelämän yhdistämisestä siihen. https://like.fi/kirjat/ralli-radalla/ Hänen ensimmäinen romaani, Uurna julkaistiin syksyllä 2012.https://like.fi/kirjat/uurna/  Kolmas teos, kolumnikokoelma: Raapaasuja julkaistiin 2014. https://like.fi/kirjat/raapaasuja/
Kolumnit: Kirjoittanut Maaseudun Tulevaisuuden Kantri- liitteeseen vuodesta 2009 kolumneja kuukausittain. https://www.maaseuduntulevaisuus.fi/aihe/kantri-lehti Aloitti Ilkka- lehden kolumnistina. kolumneja on kertynyt kolmatta sataa ja niistä on tehty kaksi kolumni kokoelmaa.
Muita yhtyeitä: Perusti Impressio- yhtyeen. https://www.botniabeat.net/teuva/impressio.html. Soitti Truba&Durix duossa, yhdessä Lauri Tähkän kanssa. https://www.botniabeat.net/teuva/truba_et_durix.html Oli Kuudennusmiehet- yhtyeen perustajajäsen yhdessä Lauri Tähkän kanssa. https://www.botniabeat.net/teuva/kuudennusmiehet.html Soittaa Simberg.co:ssa akustista kitaraa. https://open.spotify.com/artist/5mvX8D90DNa2GNiOX9EjSH
GÖMMEL- äänittämö: Simo yhdessä Harri Salmelan kanssa on äänittänyt, tuottanut ja miksannut lukuisia pienbändejä ja julkaissut Gömmel- äänilevyjen kautta musiikkia. https://gommel.fi/
Paitsi muusikko ja kirjailija, Ralli on myös maanviljelijä ja yrittäjä. Hän omistaa naapurinsa kanssa tuulivoimalan. https://yle.fi/a/3-7311161
Ja kehittää uutta viljavälipalaa. https://www.ruisralli.fi https://www.iltalehti.fi/tv-ja-leffat/a/c2b84961-5571-4fed-9cbc-9045a29d542a
Albumit: Elonkerjuu:
Pistoja syrämmes  (2001)
Komia on aina komia  (2003)
Syntymähäjyt  (2004)
Maailma on renki  (2006)
Tuhannen riemua  (2007)
Tänään ei huomista murehdita  (2009)
Ilon pirstaleet  (2012)
Hehkuva rauta  (2014)
XX  (2019)
Albumit: Simberg co:
Ensimmäinen kohtaaminen – albumi 2016
Toinen todellisuus- albumi 2020
SIMO RALLI: KARIKKO (2023)
Valitsimme valon-single 2024
Sparco

| Sparco S> p.A |
| --- | --- |

Perustettu:  1977
Perustaja:  Enrico Glorioso Antonio Parisi
Kotipaikka:   Settimo Torinese, Torino
Toimiala:  Moottoriurheiluvarusteet
Kotisivu:  sparco.it
Infobox OKVirheellinen NIMI-arvo: 
Sparco S.p.A on italialainen yritys, joka valmistaa moottoriurheiluvarusteita, muun muassa istuimia, ratteja, kypäriä sekä suoja-asuja. Se on perustettu vuonna 1977.
Sparcon tuotteet ovat näkyvästi esillä eri autourheiluluokissa, korkeimmilta tasoilta lähtien. F1-sarjassa yrityksen yhteistyökumppaneita kaudella 2014 ovat McLaren sekä Marussia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Sierra Leonen asevoimat

| Sierra Leonen asevoimat |
| --- | --- |
 Sierra Leonen vaakuna
Toiminnassa:  1961–
Valtio:   Sierra Leone
Rooli:  asevoimat
Koko:  13 000
Kalusto:  Carl Gustav Heckler & Koch G3 AK-47 RPD RPG-7 T-72 OT-64 SKOT Casspir Partenavia P.68 PAC MFI-17 Mushshak Mil Mi-17 Mil Mi-24 Aérospatiale Alouette III Eurocopter AS355 Westland Sea King
Sodat ja taistelut:  Kongon kriisi Ndogboyosoin sota Sierra Leonen sisällissota
Sierra Leonen asevoimat (engl. Republic of Sierra Leone Armed Forces) on Sierra Leonen asevoimat, jotka ovat vastuussa maan rajojen turvallisuudesta ja maan intressien puolustamisesta. Asevoimat perustettiin Sierra Leonen itsenäistyessä vuonna 1961. Sierra Leonen asevoimien henkilöstö koostuu tällä hetkellä noin 13 000 henkilöstä.
Maassa ei ole asevelvollisuutta, ja 18 vuoden ikä on minimi päästääkseen vapaaehtoiseen asepalvelukseen, tosin vanhempien suostumuksella myös tätä nuoremmatkin voivat päästä suorittamaan asepalvelusta. Naiset voivat myös suorittaa asepalveluksen. Päästääkseen suorittamaan asepalvelusta on pakko olla HIV-negatiivinen.
Aiheesta muualla

Kuvia tai muita tiedostoja aiheesta Sierra Leonen asevoimat Wikimedia Commonsissa
Simo Teperi

Simo Teperi (s. 11. toukokuuta 1993 Säkylä) on suomalainen jääkiekkoanalyytikko ja haavipallon maajoukkuepelaaja. Teperi on toiminut Rauman Lukon analyytikkona kaudesta 2018-19 alkaen. Koulutukseltaan Teperi on tilastotieteiden maisteri. Teperi voitti jääkiekon SM-kultaa Lukon kanssa kaudella 2020-21.